Unravel er þrautaleikur frá sænska indí leikjafyrirtækinu Coldwood Interactive sem var gefinn út í seinasta mánuði á PlayStation 4 , Xbox One og PC . Í leiknum stjórnar spilarinn hinum ofur krúttlega Yarny sem er búinn til úr garni og þarf að ferðast á milli staða í náttúrunni og elta minningar . Spilarinn fær ekki að vita mikið í byrjun leiks . Gömul kona gengur upp tröppurnar heima hjá sér og úr körfunni hennar dettur rautt garn sem verður að Yarny , söguhetju leiksins . Yarny getur gengið um hús konunnar og skoðað fjölskyldumyndir sem eru til sýnis um húsið . Hver mynd inniheldur borð sem spilarinn þarf að klára og í því fangar hann minningar og fær með hverju kláruðu borði að kynnast baksögunni betur . Ég þarf að koma þessu frá mér sem fyrst : Leikurinn er gullfallegur ! Ég þarf að koma þessu frá mér sem fyrst : Leikurinn er gullfallegur ! Strax í byrjun nær Unravel að fanga augað með fallegu landslagi og raunverulegri grafík . Náttúran í leiknum minnir mann oft á það sem finnst í íslenskri nátturu og getur verið ótrúlega róandi að hlusta á hljóðin í fuglunum , sjónum og rigningunni . Umhverfi leiksins er það vel gert að það er mjög auðvelt að detta hratt inn í leikinn . Það sama á við um Yarny , hann er vel gerður en ofan á það er hann svo saklaus og krúttlegur að það er hreinlega erfitt að falla ekki fyrir honum og þykja vænt um greyið . Ofan á þessa þætti bætist svo söguþráður leiksins . Söguþráðurinn er í raun ekki mjög djúpur en með því að gefa spilaranum aðeins lítil brot af baksögunni eftir hvert borð nær það að halda spilaranum forvitnum . Hvert borð tekur ekki nema u.þ.b. 10 - 30 mínútur að klára og er því mjög freistandi að hoppa strax í næsta borð og sækja næsta sögubrot . Unravel er þrauta-platformer . Rauði þráðurinn í leiknum er – rauði þráðurinn ! Unravel er þrauta-platformer . Rauði þráðurinn í leiknum er – rauði þráðurinn ! Eins og áður sagði er Yarny búinn til úr rauðu garni og skilur eftir sig rauða slóð af garni hvert sem hann fer . Þannig getur hann flækt sig , sveiflað sér á milli staða og bundið garnið við hluti í umhverfinu . Þrautirnar eru sjaldnast mjög erfiðar en það koma þó hóflega mörg tilfelli þar sem nauðsynlegt er að klóra sér aðeins í hausnum og hugsa . Unravel er gullfallegur þrautaleikur sem nær að halda góðu flæði gangandi í gegnum leikinn með þrautum , fegurð og baksögu . Það eina sem ég fann við leikinn sem angraði mig svolítið er að þessi fáu skipti sem maður festist í leiknum þá gefur leikurinn ekki kost á því að gefa þér vísbendingar um næsta skref . Þetta er þó ekki stór galli þegar á heildina er litið . Þetta er klárlega leikur fyrir þá sem hafa gaman af þrauta-platformerum með smá tvisti .